Ek dra die nuusbrief op aan my hondemaatjie, Sheba, wat ons 'n paar dae gelede moes laat uitsit as gevolg van hoë ouderdom.
Hier is ons aan die einde van nog 'n jaar. Ek dink volgende jaar kan dit net beter gaan, so, as die finansies knel, byt net vas, dinge sal weer beter word. Ek wens julle almal 'n Geseënde Kersfees en alles van die beste vir 2009!
Wil jy dalk GROOT droom? Vat 'n kans op die UK Lotto, die minimum boerpot is R45 miljoen, sommer gereeld R75 miljoen en hoër! Dis heeltemal veilig om te speel, onthou, jy kan nie wen as jy nie 'n kaartjie het nie! Klik hier en droom Groot!
Sitplekke word aangewys en ons stoele se rugleunings is in die middel van die kajuit en teen 'n afskorting, Hulle kan dus nie in die slaapposisie terugslaan nie. Alhoewel die vlug seepglad verloop het, was dit slapeloos en het ek penregop gesit en drie swak flieks gekyk.
Die toer was geskeduleer om die volgende oggend amptelik af te skop, ons het die middag verwyl deur poskaarte te koop en te skryf. Elke kamer het internet konnektiwiteit teen LE25 vir 15 minute, jammer net dit was so stadig.
Daarna het ons 'n paar ou kerkgeboue besoek, die beroemde "Alabaster mosque" uit marmer gebou, die kerk van St Mary wat ook die “Hanging Church" genoem word aangesien dit op 'n ou Romeinse bouval rus, ook die kerk van St Sergius waar Josef, Maria en die kind Jesus vir die Romeine weggebruip het. Ons laaste stopplek vir die dag was 'n papirusfabriek waaar hulle ons gewys het hoe die Egiptenare papier van die papirus riete gemaak het..
Die verkeer in Cairo het spesiale vermelding nodig. Ons het in die stad op een van die hoofpaaie onder andere die volgende gesien, 'n trop skape, 'n trop bokke, donkiekarre, perdekarre, kamele, ‘n buffel en beeste. Een ou op 'n perd met twee bokke voor hom oor die perd drapeer het doodluiters 'n baie besige 4 laan hoofpad oorgesteek, min gepla oor die voertuie was moes rem aanslaan. Meeste motors lyk nie of hulle padvaardig kan wees nie, al wat goed werk is hulle toeters wat oortyd werk.. Soos dit donker begin word, word ligte alleenlik gebruik om ander verkeer te flits en te waarsku om pad te gee.Ek sal nooit weer kla as ek in Johanneburg moet bestuur nie. Die hoogtepunt was een ou wat op die sypaadjie gesit en kantspieeltjies verkoop het, klaarblyklik wat van voertuie afgery was soo hulle by mekaar verbyskuur.
Ons het sover nog nie skoon publieke toilette gekry nie. Veral die dames het gekla en het maar liewer geknyp as om die toilette te gebruik.Gelukkig het ons toerbus 'n toilet gehad.Ons is gevra om net nommer een in daardie toilet te doen. In Egipte is daar nommers een, twee en drie. Nommer twee is loopmaag wat jy kry as jy van die water daar drink.
Ons het die hotel verlaat en is per bus Cairo stasie toe vervoer vir die oornag treinrit na Luxor. Daar is aan ons voorgestel dat ons eers oppad stasie toe kos koop by 'n supermark aangesien die kos op die trein veel te wense gelaat het.
Die stasie was chaoties. Dit het gewemel van plaaslike mense en die verskillende toergroepe het soos skape in groepies gestaan en wag vir die trein. Na meer as 'n uur se gerondstaan kon ons uiteindelik inklim en na ons kompartement gaan. Dit was klein, en ek bedoel piepklein. Ons tasse het die klein vloerspasie amper volgestaan en ons het ons reggemaak vir 'n baie ongemaklike 7 uur lange treinreis. Maar ons leef nog om die verhaal te kan vertel. Ontbyt was baie basies met goor koffie om dit mee af te spoel.
Teen die tyd het ek al honderde fotos geneem, ek sorteer hulle maar uit soos ek 'n tydjie kry, ek het voor die tyd vir my een van die Acer halfgrootte skootrekenaars gekry wat nou sy gewig in goud werd geword het.
Daarna is ons weer boot toe. Dit is eintlik nie reg om dit 'n boot te noem nie, dit is eintlik 'n "5 ster de luxe" ,( die "de luxe " is glo beter as net plein 5-ster) , hotel.. Ons kamer was baie luuks, die kos was baie lekker en die enigste klagte wat ek het is dat hulle jou paspoort konfiskeer as jy aan boord gaan. Ek het gekla maar dit het nie gehelp nie.
Die hele boonste deel van die boot is 'n ontspanningsarea. Daar is dekstoele, sambrele en ook 'n swembad en ons het dit geniet om daar te sit en kyk hoe Egipte stadig by ons verbygaan soos ons die rivier af vaar..Sonsondergang oor die Nyl is nogal heel besonders.
Laatmiddag is ons toe onderweg. Ek het opgelet dat daar 'n menigte bote net soos ons s'n was, almal vologepak met toeriste. Ek het verneem dat daar meer as 400 soortgelyke bote as ons s’n op die Nyl was. Toerisme moet groot besigheid in Egipte wees.
Na aandete het ons gaan slaap. Mens kom nie agter dat jy op water beweeg nie, al wat mens hoor is 'n n veraf gedreun van die boot se motore.
Toe ons wakker word was ons alreeds vasgemeer by die dorpie Edfu. Na ontbyt is ons per bus na die Tempel van Horus., blykbaar die bes bewaarde tempel van alle tempels in Egipte. Die tempel was voltooi in 320 vC en daar is 184 jaar aan gebou. By die mark langs die tempel het ons vir ons tradisionele Egiptiese drag gekoop vir 'n Egiptiese partytjie wat die aand aanboord sou plaasvind.
Daarna is ons weer an boord en het one verder gevaar na ons eindbestemming op die Nyl, Aswan. Oppad soontoe het ons op die ontspanningsdek gesit en 'n sonsondergang op die Nyl beleef, werklik iets besonders. Dit was reeds donker toe ons by Aswan vasmeer en ons het onmiddelik na die Kom-Ombo tempel gestap, net in die straat af van waar ons vasgemeer het Dit is die kleinste tempel in Egipte en was helder belig sodat ons mooi fotos kon neem. Dit was onwerklik om 'n eeue oue tempel in die nag te kon besigtig.
Die volgende oggend is ons al 5.30 oppad lughawe toe vir die 30 minute lange vlug na Abu Simbel. Die Abu Simbel tempel sou deur die Aswan dam oorstroom geword het en is toe stuk vir stuk na 'n nuwe staanplek bokant die watervlak vervoer. Weereens het dit daar gewemel van toeriste. Teen 11.30 was ons weer terug op die boot en kon ons rus na die min slaap van die vorige aand.
Die volgende oggend volg ons weer die nou standaard roetine en neem die bus na die volgende besienswaardigheid, die Tempel van die godin Isis. Hierdie tempel is ook blok vir blok verskuif na 'n ander staanplek aangesien dit oorstroom sou word deur die stygende water van die Aswan High dam. Ons is per Nyl taxi na die eiland waar die tempel nou staan. Die volgende stopplek was die wal van die Aswan High Dam en vandaar is ons vir 'n felluca rit om Elephantine en Kitchener eilande. Daar is honderde van die fellucas op die Nyl, dit is 'n seilbootjie met een groot seil, nogal 'n lekker ondervinding.
Die middag het ons rustig op die boot verkeer en toe is ons stasie toe geneem vir die 14 uur lang treinrit terug na Cairo. Aangesien die rit deur die nag was het ons die meeste van die tyd geslaap.
Terug in Cairo is ons na ons hotel geneem en daarna is ons na die Khan El Khalili mark toe waar ons vir 'n paar uur in die nou stratjies tussen honderde klein winkeltjies rondgedwaal het.
Dit is familielede en vriende se gunsteling resepte en het hulle 'n foto en 'n kort boodskappie saam met die resepte in gestuur.
8. Bewaar jou gesondheid: As jy OK is, moenie k*k aanjaag nie, As jou kop raas, sluit by 'n 'support group' aan, As jy nie lekker is nie, kry hulp.
10. Sê vir jou mense dat jy vir hulle lief is, gee drukkies op strepe, maar weet ook waar om die streep te trek .... more trek jy dalk jou hout-jas aan, dan's dit te laat!
Maroela Boeke en Tierberg Boeke - Ek het hulle Oktober katalogus sopas ontvang. Regs klik hier om dit af te laai.
En help asseblief as jy enigsins kan? Hulle het enige hulp wat hulle kan klry broodnodig, en dis vir ONS mense!
Soveel vreugde! Soveel vrolike gesiggies! - die grootste beloning wat 'n mens ooit kan kry! Al hierdie vreugde is slegs deur die Genade van ons Hemelse Vader moontlik gemaak – AAN HOM AL DIE EER!
Die volgende 21 groepe het almal heerlike "kersbome" gehad en elke kind en bejaarde het 'n lieflike splinternuwe geskenk met die minumum waarde van R80-00 ontvang! (Beraamde waarde vir 1350 geskenke R110 000-00!) Dit is mos 'n groot wonderwerk!
Gaan kyk gerus op die webwerf – die meeste fotos is alreeds op! Deel in die vreugde en gaan slaap met 'n warm hart "WANT JY HET 'n GROOT VERSKIL GEMAAK!" Weereens – duisende dankies
Dit moet sovêr moontlik hierdie week gedoen word! HELP my asb om dit vir hierdie mense moontlik te maak om tenminste 2 maaltye per dag oor die 3 dae van Kersfees te nuttig! Ek glo – dat net soos met die geskenke – ons ook hierdie broodnodige kruideniersware sal kan voorsien en ook op hierdie manier die Kersfees van 2008 soveel beter sal maak!
“Ek hoop dis tjoklits,” sê hy terwyl hy dit vinnig in die laai van sy bedkassie wegbêre. Die ander inwoners mag nie weet dat hy tjoklits het nie.
Kort daarna is hy egter opgeroep vir diens. Soos alle verliefdes, het hulle ewige trou aan mekaar gesweer. In die begin was daar gereeld briewe, maar toe tref ‘n ramp hom. Sy tenk word deur ‘n mortier getref en hy is met ernstige beserings afgevoer na ‘n veldhospitaal toe, daarna na ‘n plaaslike hospitaal waar hy vir meer as drie maande aangesterk het. Namate sy gesondheid verbeter het, het hy begin navraag doen oor enige pos van Beth, altyd was die antwoord dieselfde, geen pos nie. Briewe wat hy geskryf het was nooit beantwoord nie.